เมียน.อ.ลูกทัพฟ้า โดด9ชั้น สยองโรงแรมดัง
สามีเป็นนักบินรบ กริพเพน จม.ลาตายขอชดใช้ด้วยชีวิต ลูกสาวดีกรีแชมป์กอล์ฟเด็ก,ช็อก ภรรยา น.อ.นักบินขับไล่คนดัง กระโดดชั้น 9 อาคารจอดรถโรงแรมหรูย่านพระราม 9 เสียชีวิต ทิ้งจดหมายลาตายปริศนา ขอชดใช้ ที่ทำให้ครอบครัวเดือดร้อน ขณะที่สามีที่ร่วมคณะ บิ๊กจอม ผบ.ทอ.ไปประชุมสุดยอดผู้นำกองทัพอากาศอาเซียนครั้งที่ 15 ที่ประเทศสิงคโปร์ ทราบข่าวร้ายแล้ว รอกลับมาดำเนินการด้านกฎหมาย ส่วนลูกสาว 2 คน ถูกส่งไปเรียนต่อที่ประเทศสหรัฐฯ คนโตเป็นนักกอล์ฟหญิงฝีมือดี เพิ่งได้แชมป์รายการใหญ่รุ่นเยาวชนมาหมาดๆ,ภรรยานักบินขับไล่ชื่อดัง กระโดดอาคารจอดรถเสียชีวิตรายนี้ เปิดเผยขึ้นเมื่อเวลา 10.30 น. วันที่ 1 ก.ย. ร.ต.ท.ภานุวัฒน์ ถนอมคุณ รอง สว.(สอบสวน) สน.ห้วยขวาง รับแจ้งเหตุผู้หญิงตกจากที่สูงเสียชีวิต บริเวณด้านหลังโรงแรมแห่งหนึ่งย่านถนนรัชดาภิเษก แขวงและเขตดินแดง กทม. รุดไปตรวจสอบพร้อมแพทย์นิติเวช รพ.รามาธิบดี และเจ้าหน้าที่มูลนิธิร่วมกตัญญู ที่เกิดเหตุติดกับด้านหลังอาคารจอดรถของโรงแรม เป็นถนนเชื่อมต่อระหว่างโรงแรมและอาคารศูนย์การค้าชื่อดัง พบศพนางจันทราวรรณ หรือจูน ธรรมวิชัย อายุ46ปี สวมเสื้อยืดแขนสั้นสีเทา กางเกงขายาวสีดำ สภาพศพกะโหลกศีรษะแตก แขนทั้ง 2 ข้างหักผิดรูป นอนคว่ำหน้าจมเลือดเสียชีวิตอยู่ที่พื้นถนน จากการตรวจสอบผู้เสียชีวิตเป็นภรรยาของ น.อ.จักรกฤษณ์ ธรรมวิชัย นักบินเครื่องบินขับไล่ระดับต้นๆของกองทัพอากาศ,หลังจากนั้นเจ้าหน้าที่ขึ้นตรวจสอบหาจุดเกิดเหตุด้านบนอาคารจอดรถโรงแรมดังกล่าว ถึงบริเวณชั้น 9 โซนเอ พบรถยนต์มาสด้า ซีเอ็กซ์ 5 สีขาว หมายเลขทะเบียน 6 กภ 701 กรุงเทพมหานคร ของผู้ตายจอดอยู่ ที่พื้นริมกำแพงพบรองเท้าแตะแบบผู้หญิงสีดำขลิบทองวางทับจดหมายลาตายเขียนด้วยลายมือฉบับหนึ่ง บนขอบกำแพงมีโทรศัพท์มือถือและกุญแจรถมาสด้าวางอยู่ มองลงไปด้านล่างพบว่าตรงกับจุดที่ผู้เสียชีวิตตกลงไปพอดี หลังพนักงานสอบสวนเก็บจดหมายลาตายตรวจสอบเบื้องต้นกับญาติ ได้รับการยืนยันว่าจดหมายดังกล่าวน่าจะเขียนด้วยลายมือผู้ตาย ญาติจึงไม่ติดใจสาเหตุการเสียชีวิต เจ้าหน้าที่เก็บรวบรวมของกลางทั้งหมดไว้เป็นหลักฐาน ส่วนศพส่งสถาบันนิติเวชวิทยา รพ.ตร.ชันสูตร มีรายงานว่าสำหรับข้อความในจดหมาย ที่นางจันทราวรรณเขียนไว้ใจความว่า ขอโทษทุกคนในครอบครัวที่ทำให้เดือดร้อน ขอชดใช้ความผิดครั้งนี้ด้วยตนเอง ลงชื่อ จูน,นอกจากนี้ ญาติของผู้เสียชีวิตยังแจ้งด้วยว่า ขณะนี้ น.อ.จักรกฤษณ์ ธรรมวิชัย ตำแหน่งนายทหารฝ่ายเสนาธิการประจำผู้บัญชาการทหารอากาศ ทราบเรื่องที่เกิดขึ้นแล้ว แต่ติดราชการอยู่ที่ประเทศสิงคโปร์ เนื่องจากอยู่ในคณะของ บิ๊กจอม พล.อ.อ.จอม รุ่งสว่าง ผบ.ทอ. เดินทางไปประชุมสุดยอดผู้นำกองทัพอากาศอาเซียนครั้งที่ 15 ที่ประเทศสิงคโปร์ ระหว่างวันที่ 31 ส.ค.-3 ก.ย.2561 หลังวันที่ 3 ก.ย.จะเดินทางมาดำเนินการด้านกฎหมายด้วยตัวเอง,ผู้สื่อข่าวรายงานว่า สำหรับนางจันทราวรรณ ธรรมวิชัย อายุ 46 ปี สมรสกับ น.อ.จักรกฤษณ์ ธรรมวิชัย มีลูกสาวด้วยกัน 2 คน คนโตชื่อ น.ส.พรปวีณ์ ธรรมวิชัย อายุ 17 ปี หรือน้องเจเจ นักกอล์ฟเยาวชนสาวสวยแชมป์กอล์ฟเยาวชนรายการฟาร์เมอร์ส อินชัวรันซ์ โอเพนที่สหรัฐอเมริกา ก่อนเกิดเหตุสลดครั้งนี้ครอบครัวธรรมวิชัยเพิ่งเดินทางไปส่งบุตรสาวทั้ง 2 คนไปศึกษาต่อที่ประเทศสหรัฐอเมริกา หลังกลับมานางจันทราวรรณก็มาก่อเหตุสลดดังกล่าว,ส่วน น.อ.จักรกฤษณ์ ธรรมวิชัย เป็นนักเรียนโรงเรียนเตรียมทหารรุ่น 29 จบปริญญาตรีจากโรงเรียนนายเรืออากาศนวมินทรกษัตริยาธิราช สอบได้เป็นลำดับที่ 1 จึงได้รับทุนไปศึกษาต่อยังประเทศสหรัฐอเมริกาที่ The Virginia Militaly Institute (VMI) แต่ทางกองทัพอากาศของไทยให้สอบใหม่ จนสามารถสอบเข้าเรียนยัง United State Air Force Academy (USAFA) หรือโรงเรียนนายเรืออากาศแห่งสหรัฐอเมริกา ซึ่งเป็นสถาบันการศึกษาทางทหารอากาศที่ยิ่งใหญ่ที่สุดในสหรัฐฯ และยังจบปริญญาโทที่สถาบันเทคโนโลยีแมสซาชูเสตต์ หรือเอ็มไอที เมืองเคมบริดจ์ รัฐแมสซาชูเสตต์ สหรัฐอเมริกา เมื่อจบการศึกษาที่ประเทศสหรัฐอเมริกากลับมารับราชการที่กองทัพอากาศของไทย รับตำแหน่งหน้าที่สำคัญและเป็นที่รู้จักของคนไทยคือ เป็นนักบินขับไล่สมรรถนะสูงอย่างยาส 39 กริพเพน (JAS-39 Grippen) คนแรกของประเทศ และเคยดำรงตำแหน่งรองผู้บังคับการกองบิน 7 จังหวัดสุราษฎร์ธานี
ช็อก ภรรยา น.อ.นักบินขับไล่คนดัง กระโดดชั้น 9 อาคารจอดรถโรงแรมหรูย่านพระราม 9 เสียชีวิต ทิ้งจดหมายลาตายปริศนา ขอชดใช้ ที่ทำให้ครอบครัวเดือดร้อน
ข่าวหน้า1,เมียนักบิน,โดดตึก,จดหมายลาตาย,นักบินรบ